আজ চট্টগ্রাম মহানগর আওয়ামীলীগের সভাপতি ও বীর মুক্তিযোদ্ধা আলহাজ্ব এ.বি.এম. মহিউদ্দিন চৌধুরীর ৭১তম জন্মবার্ষিকীতে চট্টগ্রাম মহানগর আওয়ামীলীগ নেতৃবৃন্দ তাকে তাঁর চশমা হিলস্থ বাসভবনে শুভেচ্ছা জানান। এই সময় শুভার্থীদের উদ্যোশ্যে তিনি বলেন, সকলের দোয়া ও ভালবাসায় আমি দেশ-জাতি এবং চট্টগ্রামের জন্য অবদান রেখেছি। এতে আমি সকলের সহযোগিতা পেয়েছি। ইনশাআল্লাহ আমার যতদিন হায়াত থাকবে ততদিন আমি মানুষের মঙ্গলের জন্য নিবেদিত থাকব। আশা করি, আপনারা যারা আমাকে ভালবাসেন তারা সকলেই দেশকে এবং চট্টগ্রামকে ভালবাসবেন। এসময় উপস্থিত ছিলেন কোতোয়ালী থানা আওয়ামী লীগের সভাপতি আলহাজ্ব ফিরোজ আহমদ, সাধারণ সম্পাদক আলহাজ্ব আবুল মনসুর, যুগ্ম সাধারণ সম্পাদক টিংকু বড়–য়া, সাংগঠনিক সম্পাদক হাসান মনসুর, আবু বক্কর বুক্কু, মাস্টার জসিম উদ্দিন, নাজিম উদ্দিন, সরফুদ্দিন চৌধুরী রাজু প্রমুখ।